ইথাইন

ইথাইন যার আরেকটি নাম অ্যাসিটিলিন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় গাস/তরল। এর রাসায়নিক সংকেত C2H2। ইথাইন অবস্থান সমানুতা প্রদর্শন করে। এটার আকৃতি সরল রৈখিক। প্রকৃতিতে ইথাইনের উৎস হচ্ছে প্রাকৃতিক গ্যাস। প্রাকৃতিক গ্যাসের প্রধান উপাদান মিথেন। মিথেনকে ১৫০০ ডিগ্রি তাপমাত্রায় উত্তপ্ত করলে এসিটিলিন বা ইথাইন পাওয়া যায়। এসিটিলিনের সাথে উপজাত হিসেবে হাইড্রোজেন পাওয়া যায়। এই ইথাইন থেকে ইথাইন উৎপাদন করা সম্ভব। চুনাপাথরকে ১০০০ ডিগ্রি তাপমাত্রায় উত্তপ্ত করলে ভেঙে ক্যালসিয়াম অক্সাইড উৎপন্ন হয়। একে কোক বা কয়লা (C) সহ উত্তপ্ত করলে ক্যালসিয়াম কার্বাইড (CaC2) উৎপন্ন হয়। ক্যালসিয়াম কার্বাইড সাধারণ তাপমাত্রায় পানিতে আদ্রবিশ্লেষিত হয়ে ইথাইন উৎপন্ন করে। ইথাইন থেকে শৃংখল বিক্রিয়ায় উচ্চতর এলকাইন ইথাইন তৈরী করা সম্ভব। ইথাইল ডাই হ্যালাইড যেমন ইথাইল ডাই ব্রোমাইডের সাথে এলকোহলিয় পটাশিয়াম হাইড্রোক্সাইড (KOH) মিশিয়ে উত্তপ্ত করলে প্রথমে ইথেন এবং পরে ইথাইন উৎপন্ন হয়। ইথাইল টেট্রা হ্যালাইডকে জিংকসহ পাতন করলে ইথাইন উৎপন্ন হয়। ইথাইন অণুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে ইথাইন অণু সৃষ্টি করে। ইথাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াম সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে। ইথানের রাসায়নিক বিক্রিয়া অসম্পৃক্ত হাইড্রোকার্বন ইথিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। ইথিনের তুলনায় ইথানের অসম্পৃক্ততা বেশি। কারণ ইথিনে একটি পাই বন্ধন থাকে কিন্তু ইথাইনে দুটি পাই বন্ধন থাকে। ইথেন বা ইথিনের অম্লধর্ম নেই বললেই চলে কিন্ত ইথাইন অম্লধর্মী। এর কারণ ইথাইন অণুর কার্বন পরমাণুর sp সংকরন ইথাইন পাঁচ ধরনের বিক্রিয়া প্রদর্শন করে। যুত বিক্রিয়া প্রতিস্থাপন বিক্রিয়া জারণ বিক্রিয়া ওজোনীকরণ বিক্রিয়া পরিমারকরণ বিক্রিয়া ইথাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়। ইস্পাত বা অন্যান্য ধাতু ঝালাই ওয়েল্ডিং এর কাজ এবং কাটার কাজে ব্যবহৃত অক্সি এসিটিলিন শিখা প্রস্তুতিতে ব্যবহৃত হয়। উজ্জ্বল আলো উৎপাদনের জন্য কার্বাইড বাতিতে ব্যবহৃত হয়। কৃত্রিম রাবার রং প্লাস্টিক তৈরিতে অ্যাসিটিলিন বা ইথাইন গ্যাস ব্যবহৃত হয়। চেতনানাশক পদার্থ হিসেবে এসিটিলিন ব্যবহৃত হয়। অ্যাসিটালডিহাইড, অ্যাসিটিক অ্যাসিড, অ্যাসিটোন ইত্যাদি ও দ্রাবক রূপে ব্যবহৃত ওয়েস্টর্ন, ওয়েস্ট সল প্রভৃতি প্রস্তুতিতে ইথাইন ব্যবহৃত হয়। ইথান্যাল ইথানোন ইথানল ইথিন ইথেন Acyclic Hydrocarbons. Rule A-3. Unsaturated Compounds and Univalent Radicals, IUPAC Nomenclature of Organic Chemistry [১], Gas Encyclopaedia, Air Liquide উচ্চ মাধ্যমিক রসায়ন, দ্বিতীয় পত্র। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক। ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯। উচ্চ মাধ্যমিক রসায়ন, দ্বিতীয় পত্র। ২২০ পৃষ্ঠা। লেখকঃ ড. রবিউল ইসলাম, ড. গাজী মোঃ আহসানুল কবীর, D: মনিমুল হক। ৬ষ্ঠ সংস্করণ, জুন ২০০৪ । প্রথম প্রকাশ মার্চ ১৯৯৯।